Quesada Asturiana – Το ισπανικό τσίζκεϊκ
Από τα νοστιμότερα τσίζκεϊκ που δοκιμάσαμε! Απλό, με υπέροχη γλύκα και εύκολο, θα αγαπηθεί από μικρούς και μεγάλους.
200 γρ. (1 μικρή συσκευασία) τυρί κρέμα, 4 αυγά, ελαφρώς χτυπημένα, 375 γρ. (1 κονσέρβα) ζαχαρούχο γάλα, 25 γρ. βούτυρο αγελάδας, μαλακωμένο σε θερμοκρασία δωματίου, ελάχιστο ελαιόλαδο, για το ταψάκι
Για να φτιάξουμε το σπανιόλικο τσίζκεϊκ, βάζουμε σε ένα μπολ όλα τα υλικά και τα χτυπάμε με το μίξερ (ή με το σύρμα) μέχρι να φτιάξουμε ένα μείγμα ομοιογενές και πυκνό.Αν προκύψουν γρομπαλάκια, δεν ανησυχούμε: προέρχονται από το βούτυρο που δεν είναι λιωμένο, αλλά, μόλις το μείγμα μπει στον φούρνο, θα γίνει εντελώς λείο.Προθερμαίνουμε τον φούρνο στους 200°C. Λαδώνουμε ένα ταψάκι με διαστάσεις 15 x 25 εκ. (ή ένα στρογγυλό με διάμετρο 25-26 εκ.) και αδειάζουμε εκεί το μείγμα.Ψήνουμε για 15-25 λεπτά ή μέχρι να σφίξει το μείγμα και η περιφέρεια να ανασηκωθεί στα τοιχώματα του σκεύους, να γίνει τραγανή και σχετικά ρόδινη.Αφήνουμε, το σπανιόλικο τσίζκεϊκ, να κρυώσει εντελώς, το κόβουμε σε κομμάτια και σερβίρουμε.Φυλάσσουμε, το σπανιόλικο τσίζκεϊκ, σκεπασμένο στο ψυγείο. Ιδανικά σερβίρεται κρύο, σαν δροσερό γλύκισμα.
Αυγά,Γάλα,Τυρί,Χορτοφαγικά